Author: stefkova
Last saved by: Chudá Viera
Company: Hewlett-Packard Company

Správa zo zahraničnej pracovnej cesty
1.	Účastník ZPC:
Titul, meno a priezvisko: | PaedDr. Mária Tekelová
Pracovisko: | Ministerstvo školstva, vedy, výskumu a športu SR
Pracovné zaradenie: | riaditeľka odboru špeciálnych škôl, špeciálnych výchovných zariadení a poradenských zariadení
Znalosť jazykov: | Fr.J, AJ, RJ
2.	Zahraničná pracovná cesta:
Štát, mesto: | Nemecko, Berlín
Vykonaná v dňoch: | 4. 11. 2014 - 6. 11. 2014
Prijímajúca organizácia: | Európska agentúra pre rozvoj špeciálneho a inkluzívneho vzdelávania  (ďalej len „Agentúra“)
Účel cesty: | Polročné pracovné stretnutie zástupcov členských krajín EÚ (Agentúry – zboru reprezentantov a národných koordinátorov)
Spôsob financovania: | Cestovné náklady a ubytovanie - MŠVVaŠ SR
3.	Rámcový program pobytu:
4. 11. 2014 | Príchod, ubytovanie, oboznámenie sa s materiálmi pripravenými na pracovné stretnutie a neformálne rokovania.

5. 11. 2014

Oficiálne privítanie predstaviteľmi Federálneho ministerstva školstva a výskumu Nemecka.
Spoločné pracovné stretnutie členov Zboru reprezentantov a národných koordinátorov s výborom Agentúry.
Workshop na tému „Inkluzívne vzdelávanie“.  
Rokovanie Zboru reprezentantov 
Posterová sekcia - príklady inkluzívneho vzdelávania v rôznych krajinách.

6. 11. 2014

Konferencia „Vzdelávací systém Nemecka“. 
Sumarizácia záverov polročného pracovného stretnutia.
Odlet na Slovensko.

4.	Stručný priebeh rokovaní
4. 11. 2014 
Pracovné stretnutie a neformálne rokovania s predstaviteľmi školstva Nemecka.
5. 11. 2014
- Oficiálne otvorenie pracovného stretnutia predstaviteľmi Federálneho  ministerstva školstva a výskumu Nemecka.
- Spoločné pracovné stretnutie členov zboru reprezentantov a národných koordinátorov: predstavitelia výboru Agentúry predniesli výročnú správu za rok 2014, vyhodnotili vplyv Agentúry na implementáciu politiky a praxe v špeciálnom a/alebo inkluzívnom vzdelávaní v členských krajinách, oboznámili nás s programom a úlohami predstaviteľov členských krajín na rok 2015. 
- Práca v skupinách – diskusia a pripomienkovanie konceptu „Inkluzívne vzdelávanie z hľadiska Agentúry“ s rozpracovanými východiskami (medzinárodné dokumenty) s cieľom vypracovať medzinárodne uznávanú definíciu inkluzívneho vzdelávania. 
- Rokovanie členov Zboru reprezentantov – privítanie a predstavenie nových členov Zboru reprezentantov, schválenie zápisnice z predchádzajúceho polročného stretnutia, prehodnotenie činnosti výboru Agentúry z hľadiska aktivít a čerpania rozpočtu za obdobie od mája do novembra 2014, prerokovanie Viacročného pracovného plánu Agentúry na r. 2014 – 2020 vo väzbe na reálne zdroje.
- Posterová sekcia – diskusie o systémoch špeciálneho a inkluzívneho vzdelávania  Nemecka, Švédska, Anglicka, Talianska, Malty, Francúzska, Švajčiarska a Nórska. 
6. 11. 2014 
- Konferenciu na tému „Vzdelávací systém Nemecka“ otvoril Dr. Thomas Greiner, predstaviteľ Federálneho  ministerstva školstva a výskumu Nemecka.
Stefan Kuhne (German Institute for International Educational Research (DIPF) Frankfurt) informoval o výsledkoch „Národnej správy o vzdelávaní v Nemecku za rok 2014“.
Prednášky v pléne boli na témy: 
„Raná starostlivosť a predškolské vzdelávanie“ – Dr. Carola Nürnberg, WiFF - Advancing Further Professionals, German Youth Institute
„Základné školstvo“ - Sönke Asmussen, Standing Conference of the Ministers of Education and Cultural Affairs of the Länder in the Federal Republic of Germany 
„Stredné vzdelávanie“ – Dr. Harald Weber, Institute for Technology and Work (ITA) e.V. 
„Vyššie vzdelávanie“ – Ursula Jonas,National Centre of Competence for the Inclusion of Students with Disabilities/Deutsches Studentenwerk (DSW)
- Sumarizácia záverov polročného pracovného stretnutia predstaviteľmi výboru  Agentúry.

5. Odporúčané závery
Činnosť Agentúry v roku 2014, s opätovným podporením jej aktivít a  odborných podujatí Európskou komisiou, spojeným s jej finančnou podporou a benefitmi pre EK, bude pre Slovenskú republiku významnou oporou pri plnení medzinárodného Dohovoru o právach osôb so zdravotným postihnutím (OSN, 2006, oznámenie č. 317/2010 Z. z.); zvážiť zapojenie SR do otváraných projektov: Inkluzívne podmienky v predškolskom vzdelávaní, Financovanie inkluzívneho vzdelávania, Vypočutie detí v inkluzívnom vzdelávaní v Luxemburgu.
6. Prehľad prinesenej dokumentácie
Dokumentácia so závermi, podkladmi a podrobnosťami z pracovných stretnutí Zboru reprezentantov, národných koordinátorov a výboru Agentúry  bude k dispozícii pre zástupcov členských krajín po jej zverejnení na intranete (infodesk) Agentúry. 
Materiály pre odbornú a širokú verejnosť, z nich niektoré aj v preklade do slovenského jazyka, budú zverejnené na web-stránke:  http://www.european-agency.org

7. Prínos ZPC
Získanie informácií a najnovších poznatkov z oblasti špeciálneho a inkluzívneho vzdelávania v členských krajinách EÚ, zapájanie SR do riešenia výskumných projektov Agentúry.

8. Spôsob zverejnenia výsledkov
Súhlasím so zverejnením správy na internete.

Dátum: 18. 11. 2014
Správu vypracovala: PaedDr. Mária Tekelová 

Správu schválila: PhDr. Soňa Hanzlovičová, zastupujúca generálna riaditeľka sekcie regionálneho školstva